רזיה ישראלי

**רזיה ישראלי** (נולדה ב-18 בינואר 1956) היא שחקנית ישראלית.

## ביוגרפיה
ישראלי נולדה וגדלה בראשון לציון. למדה בבית ספר בארי ובגימנסיה הריאלית.

בשנת 1979 סיימה תואר ראשון בחוג לתיאטרון באוניברסיטת תל אביב. הייתה חברה בקבוצת הפרויקט בהדרכת נולה צ'לטון. שיחקה בהצגות בתיאטראות שונים בישראל כמו תיאטרון חיפה, תיאטרון הבימה, הקאמרי, תיאטרון החאן וצוותא. ב-1986 זכתה הצגת היחיד שלה "כמו זיקית" בפרס הצילינדר הנודד של אמנות לעם. עוד באותה שנה שודר בערוץ 1 סרט דוקומנטרי על חייה בשם "שחקנית נודדת".

בשנת 2006 הופיעה ב"פסטיבל אישה 2006" בהצגת יחיד "הדנטיסט" פרי עטם של רזיה ישראלי ושל חיים מרין. בשנים הבאות הופיעה בגרסה האנגלית של ההצגה בפטבילים שונים בהם הפסטיבל הבינלאומי באדינבורו (2009), הפסטיבל הבינלאומי בטורונטו (2010), באמסטרדם (2011) ובתיאטרון המלכותי של האג (2012).

היא השתתפה בסרטי קולנוע ובסדרות טלוויזיה. ב-2012 שיחקה בסרט "למלא את החלל" של רמה בורשטין ובסרט "אליס".

בשנת 2013 שיחקה בתיאטרון תמונע בהצגה "גלם", ובאנסמבל עיתים של תיאטרון הקאמרי בהצגה "המלך הולך למות".

ב-1983 השתתפה ישראלי בהקלטת אלבום הילדים של מיקי גבריאלוב "מקס ומוריץ". ב-1985 השתתפה בהקלטת "עליסה בארץ הפלאות" יחד עם אלי גורנשטיין ובתקליט "סינדרלה" עם חני נחמיאס.

### חתירה
ישראלי היא ספורטאית בענף ספורט החתירה האקדמית. היא מתאמנת במרכז דניאל לחתירה, ומשתתפת בתחרויות חתירה בישראל ומחוצה לה. בשנת 2013 השתתפה בתחרות המכביה ובאליפות העולם בווארזה, איטליה. ב-2016 הגיעה ישראלי למקום שלישי באליפות העולם בחתירה בוקסוורד שבדנמרק. ב-2017 השתתפה בנבחרת ישראלי במכביה, ובאליפות העולם בחתירה בבלד שבסלובניה. ב-2019 השתתפה באליפות עולם בחתירה למסטרס שנערכה באגם ולנס שבהונגריה.

ב-2022 השתתפה ישראלי באליפות העולם בליבורן שבצרפת. ב-2023 הגיעה למקום השני בתחרות אליפות העולם שנערכה בדרום אפריקה. ב-2024 זכתה במדליית זהב באליפות העולם בעיר ברנדנבורג שבגרמניה. ב-2025 זכתה במדליית זהב בתחרות בבניולס שבספרד.

### הדנטיסט
**הדנטיסט** הוא מונודרמה מאת חיים מרין ורזיה ישראלי על פי רעיון של רזיה ישראלי. המחזה מספר את סיפורו של ניצול שואה בן קהילת סלוניקי ביוון. הוא נתפס בידי הגסטפו הובל למחנה ההשמדה אושוויץ יחד עם אלפי יהודים יוונים אחרים וגויס לזונדרקומנדו, יחידה שעסקה בהוצאה להורג של היהודים ושריפת גופותיהם. הסיפור מסופר מנקודת מבטה של בתו, רוזי, המתארת את ילדותה יחד עם אחיה בסלוניקי ויחסו של אביהם אליהם. בצד התפרצויות אלימות הם חוו גם גילויי חום ואהבה מצידו. הוריה התגרשו כשהייתה בת 12, היא ואחיה עלו לישראל גדלו בפנימייה, והיו בקשר רופף עם האב. רוזי יוצאת למסע בעקבות זכרונות העבר של אביה, במהלכו היא מגיעה לפריז ופוגשת את אנרי, ניצול נוסף שהיה חברו של אביה והיה יחד איתו בקרמטוריום תחת פיקודם האכזרי של אנשי האס אס. כשהיא חוזרת ממסעה ופוגשת את אביה החולה, הוא מספר לה על תפקידו במסגרת הזונדרקומנדו. רוזי מצליחה לקבל ולסלוח לאביה רק אחרי מותו.

המחזה נכתב בעקבות תחקיר שערכה ישראלי על האנשים שהיו בזונדרקומנדו, ופגישה עם בנותיהם של הניצולים. ההצגה הועלתה לראשונה ב-2006 בפסטיבל אישה בחולון. בנוסף להופעותיה בארץ הציגה ישראלי את הגרסה האנגלית של "הדנטיסט" באדינבורו, טורונטו, אמסטרדם והאג.

### חיים אישיים
ישראלי מתגוררת בתל אביב עם בן-זוגה לאונרדו שטדלר. לזוג שלוש בנות וארבעה נכדים.

## תפקידים
[ממוזער|רזיה ישראלי בהצגה "[הזונה הגדולה מבבל"]]

### תיאטרון

### קולנוע
[ממוזער|ישראלי בצילומי הסרט "[למלא את החלל"]]

; סרטי קולנוע קצרים

### טלוויזיה

## פרסים
פרס הצילנדר הנודד, תשמ"ו.

## קישורים חיצוניים

* רזיה ישראלי, באתר הבמה
* "מקס ומוריץ" הזוג הפרוע מפציץ, מיקי גבריאלוב שר ורזיה ישראלי מספרת
* רזיה ישראלי מגשימה חלום, ראיון באתר הבמה
* 

* Solo Performance Online Catalogue:Razia Israely in The Dentist
* Review The Dentist, performed by Razia Israely, The English Theatre's Blog
* The English Theatre STET presents The Dentist by Razia Israely 


## הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:חותרות ישראליות
קטגוריה:חותרים ישראלים
קטגוריה:בוגרי בית ספר בארי (ראשון לציון)
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:שחקניות קולנוע חרדי
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:ישראליות שנולדו ב-1956
קטגוריה:ישראלים שנולדו ב-1956